system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Comuna Tinosu, Prahova?
assistant
Tinosu este o comună în județul Prahova, Muntenia, România, formată din satele Pisculești, Predești și Tinosu (reședința). Se învecinează la nord cu comuna Brazi, la est cu comunele Puchenii Mari și Gorgota, la sud cu comuna Poienarii Burchii, iar la vest cu comuna Șirna.

Așezare 
Comuna este așezată pe râul Prahova, în zona cursului său inferior, în câmpia piemontană a Ploieștilor. Este străbătută de șoseaua județeană DJ101G, care o leagă spre nord de Brazi (unde se termină în DN1) și spre sud de Șirna și mai departe în județul Dâmbovița de Cornești (unde se termină în DN1A). Din DJ101G, la Tinosu se ramifică șoseaua județeană DJ130A, care duce spre sud către Gorgota. Prin comună trece și calea ferată Bucuresti–Ploiești, pe care este deservită de halta Prahova.

Demografie 

Conform recensământului efectuat în 2021, populația comunei Tinosu se ridică la 2.138 de locuitori, în scădere față de recensământul anterior din 2011, când fuseseră înregistrați 2.443 de locuitori. Majoritatea locuitorilor sunt români (89,9%). Din punct de vedere confesional, majoritatea locuitorilor sunt ortodocși (85,27%), cu minorități de creștini după evanghelie (1,92%) și adventiști (1,54%), iar pentru 9,96% nu se cunoaște apartenența confesională.

Politică și administrație 
Comuna Tinosu este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Crivina a județului Prahova, având reședința în satul omonim. Anuarul Socec o consemnează în 1925 în plasa Câmpul, în aceeași compoziție ca și astăzi, având 1544 de locuitori.
 
În 1950 a fost arondată raionului Ploiești din regiunea Prahova și apoi (după 1952) din regiunea Ploiești. În 1968, a revenit la județul Prahova, reînființat.

Monumente istorice 
Singurul obiectiv din comuna Tinosu inclus în lista monumentelor istorice din județul Prahova ca monument de interes local este casa Marioara Cernea (1919), aflată în satul Tinosu și clasificată ca monument de arhitectură.

Note 

Tinosu